open-index/open-wikipedia-markdown huggingface dataset:
აფრიტადა

**აფრიტადა** ― ფილიპინური კერძი, რომლის მთავარი ინგრედიენტია პომიდვრის სოუსში მოშუშული ქათმის, საქონლის ან ღორის ხორცი სტაფილოსთან, კარტოფილთან და წითელ ან მწვანე ბულგარულ წიწაკასთან ერთად. მას მიირთმევენ თეთრი ბრინჯის გარნირად და ფილიპინურ ოჯახებში ხშირად ამზადებენ. არსებობს კერძის ვარიაცია ზღვის პროდუქტებითაც.

## ეტიმოლოგია 
სახელი „აფრიტადა“ ესპანური „ფრიტადიდან” („შემწვარი“) მომდინარეობს, რაც კერძს მომზადების ტექნიკის გამო ჰქვია – ხორცს წვავენ ტაფაზე, შემდეგ კი მის ნაჭრებს პომიდვრის სოუსში აწყობენ.

## აღწერა 
აფრიტადა ჩაშუშული კერძია. მის მოსამზადებლად დაჭრილ, შემწვარ ხორცს ბოსტნეულთან, მათ შორის ხახვთან, ნიორთან, პომიდვრის პასტასთან, სტაფილოსთან, კარტოფილთან, ბულგარულ წიწაკასთან და სანელებლებთან ერთად ათავსებენ. ნარევს ხარშავენ ნელ ცეცხლზე, სანამ ბოსტნეული არ დარბილდება. ხშირად აფრიტადას მიირთმევენ თეთრ ბრინჯთან ერთად.

## ვარიანტები 
აფრიტადას სხვადასხვა სახელი აქვს, რომლებიც კერძის ძირითადი ინგრედიენტების მიხედვით იცვლება. ყველაზე გავრცელებულია აფრიტადანგ მანოკი (ქათამის აფრიტადა), აფრიტადანგ ბაკა (ძროხის ხორცის აფრიტადა) და აფრიტადანგ ბაბოი (ღორის აფრიტადა). არსებობს აფრიტადას ვარიაცია ზღვის პროდუქტებითაც, რომელშიც ნებისმიერი სახის ხორცს ზღვის პროდუქტებით, მაგალითად თევზით ან მიდიებით ანაცვლებენ, თუმცა სოუსი იგივეა.

ჰამონადოს სტილის აფრიტადა შედარებით განსხვავებულია – მას უმატებენ ანანასის ნაჭრებს და მზადდება შემწვარი ქათმის ხორცით. ეს ტკბილი ვარიანტი ცნობილია, როგორც "ანანასის აფრიტადა".  ჰამონადოს სტილის კერძს არ აქვს პომიდორი.

## მსგავსი კერძები 
აფრიტადას მრავალი კერძი წააგავს. ფილიპინური მენიუდო და კალდერეტა შეიცავს ტომატის სოუსსა და ბანანის კეტჩუპს, თუმცა მენიუდოში ხორცის ნაცვლად დაჭრილი ღვიძლია, ხოლო კალდერეტა ექსკლუზიურად თხის ხორცით მზადდება.  იგადოს უმატებენ ღვიძლს, მაგრამ აკლებენ ტომატის სოუსს.
## სქოლიო
კატეგორია:კერძები
კატეგორია:სამზარეულო
კატეგორია:ბრინჯის კერძები
კატეგორია:ფილიპინური სამზარეულო
ალფრედ ისტი

**ალფრედ ისტი** (ინგლ.Sir Alfred Edward East )(დ.15 დეკემბერი, 1844  —  გ.28 სექტემბერი, 1913 ) — ინგლისელი მხატვარი 

მინი|მარჯვნივ|ალფრედ ისტის პორტრეტი

## ცხოვრება
ისტი დაიბადა კეტერინგში, ნორთჰემპტონშირში და სწავლობდა გლაზგოს სამხატვრო სკოლაში. მხატვრის რომანტიკულ პეიზაჟებში მკვეთრად იგრძნობა ბარბიზონის სკოლის გავლენა. 1906 წელს გამოაქვეყნა წიგნი სახელად „პეიზაჟის მხატვრობის ხელოვნება ზეთოვანი საღებავებით“. 1888 წლის აპრილში გამართა გამოფენა Fine Art Society-ის გალერეაში ტ. კ. გოტჩთან და უ.ეიერსტ ინგრამთან ერთად, ხოლო შემდეგ წელს საზოგადოების გენერალურმა დირექტორმა, მარკუს ჰუიშმა დაავალა ექვსი თვის განმავლობაში იაპონიაში ყოფნა, რათა შეექმნა ქვეყნის პეიზაჟები.

ისტი ეწვია ესპანეთს მას შემდეგ რაც იმოგზაურა ალხესირასში.

1906 წელს აირჩიეს ბრიტანეთის სამეფო მხატვართა საზოგადოების პრეზიდენტად.პოზიციას  იკავებდა გარდაცვალებამდე. იმავე წელს გამოაქვეყნა 107-გვერდიანი ილუსტრირებული წიგნი “პეიზაჟის მხატვრობის ხელოვნება ზეთოვანი საღებავებით”;
წიგნში აღწერა  ფერების, ნახევარტონებისა და ფანქრის ესკიზების გამოყენების ტექნიკა.
წინასიტყვაობაში აღნიშნა: „პეიზაჟის მხატვრობაში უდიდესი შეცდომები გვხვდება – რამდენადაც წინააღმდეგობრივიც არ უნდა ჟღერდეს – არა ტექნიკის საკითხში, არამედ მხატვრის დამოკიდებულებაში ბუნებისადმი”.
მინი|ალფრედ ისტის მემორიალი
ისტის პორტრეტი შექმნა ფილიპ დე ლასლომ. ალფრედ ისტის სახელობის სამხატვრო გალერეა კეტერინგშია, რომელიც დაპროექტებული იყო ჯონ ალფრედ გოტჩის მიერ, გაიხსნა 1913 წლის 31 ივლისს. ალფრედ ისტის გალერეა ნორთჰემპტონშირის უძველესი სამხატვრო გალერეაა.
1899 წელს ისტი აირჩიეს სამეფო აკადემიის ასოცირებულ წევრად, ხოლო 1913 წელს კი აირჩიეს სრულ წევრად.
1913 წლის 28 სექტემბერს ალფრედ ისტი გარდაიცვალა ლონდონის რეზიდენციაში, ბელსაიზ პარკში. ისტის სხეული უკან დააბრუნეს კეტერინგში და განათავსეს სამხატვრო გალერეაში.

## გალერეა

Image:Alfred East Lake in autumn.jpg|Lake in Autumn
Image:East - Fiesta.jpg|The Fiesta
File:East - Lake Maggiore from Stresa.jpg|Lake Maggiore from Stresa
File:East - Chateau de Nemours.jpg|Château de Nemours
File:Sir Alfred East (1844 - 1913) - Landscape with a Child - ABDAG003421 - Aberdeen City Council (Archives, Gallery and Museums Collection).jpg|Landscape with a Child

## ბიბლიოგრაფია
* Peyton Skipwith, 'An Enlightened Artist in Japan', *Country Life* 5 January 1984
* Sir Hugh Cortazzi, *A British Artist in Meiji Japan*, Print Pub, 1991
* 1991—East, Sir Alfred. *A British Artist in Meiji Japan* (ed., Hugh Cortazzi) - reprinted by Weatherhill, Boston, 1997.  (cloth)
* Peyton Skipwith, 'The Monet of the Cotswolds', Country Life, 2 October 2013.
* John Ramm, 'From Barbizon With Love', *Antique Dealer & Collectors Guide*, August 1994, Vol 48, No.1
* Paul Johnson and Kenneth McConkey, *Alfred East: lyrical landscape painter*, Bristol: Sansom & Company, 2009. .
* Alfred East, 'The Art of Landscape Painting in Oil Colour', Cassell & Company, 1906. Also see online 1907 reprint and modern reprint .

## სქოლიო 
კატეგორია:დაბადებული 15 დეკემბერი
კატეგორია:დაბადებული 1844
კატეგორია:გარდაცვლილი 28 სექტემბერი
კატეგორია:გარდაცვლილი 1913
კატეგორია:ინგლისელი მხატვრები
კატეგორია:ხელოვნება
კატეგორია:მხატვრობა
კატეგორია:IX საუკუნე ინგლისში
როჰათ ნაბიევა

**როჰათ აბდუვაჰჰობოვნა ნაბიევა** (; (დ. 6 ნოემბერი, 1936 — გ. 4 მარტი, 2017) — ტაჯიკი ისტორიკოსი, რომელიც აქტიურად მოღვაწეობდა როგორც საბჭოთა ეპოქაში, ისე მის შემდეგ. იგი ტაჯიკეთში ერთ-ერთ პირველ ისტორიკოსად მიიჩნევა, რომელმაც ისტორიის კვლევაში გენდერის პერსპექტივა გამოიყენა.

## ბიოგრაფია 
მუშათა კლასის ოჯახში დაბადებულმა ნაბიევამ ისტორიის ხარისხი მიიღო ტაჯიკეთის სახელმწიფო უნივერსიტეტში, ისტორიისა და ფილოლოგიის განყოფილებაში, რომელიც 1959 წელს დაამთავრა. პროფესიული კარიერის უმეტეს ნაწილში იგი დაკავშირებული იყო იმავე სასწავლო დაწესებულებასთან: თავდაპირველად იყო ასპირანტი, შემდეგ — ლექტორი, მოგვიანებით კი საბჭოთა ისტორიის კათედრაზე ისტორიის ასისტენტ-პროფესორი. სწორედ ამ პერიოდში, 1967 წელს, იგი შევიდა საბჭოთა კავშირის კომუნისტურ პარტიაში.

1975 წელს ნაბიევამ დოქტორის ხარისხი მოიპოვა; შემდგომში იგი გახდა უნივერსიტეტში ტაჯიკეთის ისტორიის კათედრის ხელმძღვანელი. თავისი კვლევებით ნაბიევა ყურადღებას ამახვილებდა ტაჯიკ ქალთა როლზე საბჭოთა საზოგადოების სხვადასხვა სფეროში, მათ შორის შრომით რესურსებში, სოფლის მეურნეობასა და ინდუსტრიაში. მის ნაშრომებს შორის მოიხსენიება *Women of Soviet Tajikistan* (1967), *The Patriotism of the Tajik Youth* (1969) და *The Share of Women in Society* (1999). კარიერის მოგვიანო ეტაპზე, ტაჯიკეთის რესპუბლიკის განათლების სამინისტროს დავალებით, მან ფილოლოგ ფარხოდ ზიქრიოიოევთან ერთად დაწერა სახელმძღვანელოები, რომლებიც ტაჯიკეთის ისტორიის დამოუკიდებლობისშემდგომ პერიოდს მოიცავდა. IX კლასის სახელმძღვანელო გამოიცა 2001 წელს, ხოლო XI კლასის — 2006 წელს. ნაბიევამ კარიერის განმავლობაში მრავალი ჯილდო მიიღო; მათ შორის არის ტაჯიკეთის მეცნიერებათა აკადემიის პრეზიდიუმის ორდენი და ტაჯიკეთის უმაღლესი საბჭოს პრეზიდიუმის საპატიო ორდენი.

## სქოლიო
კატეგორია:დაბადებული 1936
კატეგორია:გარდაცვლილი 2017
მეჰმეთ გენჩი

**მეჰმეთ გენჩი** — (დ. 4 მაისი 1934, არჰავი, ართვინი — გ. 18 მარტი 2021, სტამბოლი) — თურქი ისტორიკოსი. ცნობილია ოსმალური ეკონომიკური ისტორიის კვლევებით.

## ბიოგრაფია 
მეჰმეთ გენჩი 4 მაისი 1934 წელს ართვინის არჰავის რაიონში, ლაზი წარმოშობის ოჯახში დაიბადა. საშუალო სკოლა და ლიცეუმი სტამბოლში გაიარა და 1953 წელს დაამთავრა Haydarpaşa Lisesi. 1958 წელს დაამთავრა Ankara Üniversitesi Siyasal Bilgiler Fakültesi-ს ფინანსებისა და ეკონომიკის განყოფილება. მცირე ხნით მუშაობდა ანკარის გუბერნიაში (მოხელედ), ასევე Şereflikoçhisar-ში ქაიმაქამის მოვალეობის შემსრულებლად.

1960 წელს ჩაირიცხა İstanbul Üniversitesi İktisat Fakültesi-ში და ეკონომიკის ისტორიის კათედრაზე Prof. Dr. Ömer Lütfi Barkan-ის ასისტენტი იყო. დისერტაციით ''Sanayi Devrimi'nin Osmanlı Sanayiine Etkisi* ეკონომიკის დოქტორის ხარისხი მიიღო. იმავე ინსტიტუტში 1965–1982 წლებში ეკონომიკის ისტორიის სპეციალისტად მუშაობდა. 1966 წელს კვლევების გასაღრმავებლად მუშაობა დაიწყო Başbakanlık Arşivi-ში; ამ დროიდან მისი კვლევების ძირითადი წყარო ოსმალური საარქივო დოკუმენტები გახდა.

1983 წლიდან Marmara Üniversitesi-ს საბუნებისმეტყველო და ლიტერატურის ფაკულტეტში კითხულობდა *ეკონომიკის ისტორიის* და *ისტორიის მეთოდოლოგიის* კურსებს. მუშაობდა Konsolide bütçe-ს თემაზეც.

1973 წლიდან მონაწილეობდა *ოსმალური ეკონომიკის ისტორიის* მიმართულებით არაერთ ადგილობრივ და საერთაშორისო სემინარსა და შეხვედრაში. 1985–1988 წლებში მუშაობდა TRT-ში კონსულტანტად და მონაწილეობდა კულტურისა და მეცნიერების თემებზე არაერთ საუბრის/დისკუსიის პროგრამაში. 1985 წლიდან İstanbul Üniversitesi-ს სოციოლოგიის განყოფილებაში მაგისტრანტებსა და დოქტორანტებს კითხულობდა ისტორიასა და სოციალურ მეცნიერებებში შესავალ კურსებს; 2002 წელს ამ უნივერსიტეტიდან პენსიაზე გავიდა.

1996 წელს İstanbul Üniversitesi-მ *Doktora Şeref Unvanı* მიანიჭა. ხანგრძლივი დროის განმავლობაში İstanbul Şehir Üniversitesi-ს ისტორიის განყოფილებაში
და İstanbul Teknik Üniversitesi-ს საზოგადოებრივ მეცნიერებათა განყოფილებაში კითხულობდა *ოსმალური ეკონომიკური ისტორიის* კურსებს.

გენჩს 2015 წელს *სოციალური და ჰუმანიტარული მეცნიერებების* კატეგორიაში Türkiye Bilimler Akademisi (TÜBA)-ის *Uluslararası Akademi Ödülü* მიენიჭა, ხოლო 2019 წელს აკადემიის გენერალური ასამბლეის მიერ *TÜBA Şeref üyeliğine'' აირჩიეს.

## სქოლიო 
კატეგორია:დაბადებული 1934
კატეგორია:გარდაცვლილი 2021
კატეგორია:თურქი ისტორიკოსები
კატეგორია:თურქეთში დაბადებულები
ლოლა დოდხუდოევა

**ლოლა დოდხუდოევა** (დ. 1951) — ტაჯიკი ისტორიკოსი.

დოდხუდოევა დაიბადა დუშანბეში და არის ნაზარშო დოდხუდოევის ქალიშვილი; 1973 წელს მან ლენინგრადის სახელმწიფო უნივერსიტეტიში მიიღო არაბისტიკის მიმართულების განათლება. 1977 წელს დაიწყო მუშაობა ტაჯიკეთის მეცნიერებათა აკადემიის ისტორიის, ეთნოგრაფიისა და არქეოლოგიის ინსტიტუტში შუა საუკუნეების ისტორიის განყოფილების მკვლევრად; მოგვიანებით კი ამავე განყოფილების ხელმძღვანელიც გახდა.

1993–1994 წლებში დოდხუდოევა მუშაობდა ტაჯიკეთის განათლების სამინისტროში; 1996–1997 წლებში კი იყო „ღია საზოგადოების ინსტიტუტის“ (Open Society Institute) ტაჯიკეთის ფილიალის დირექტორის მოადგილე. 2000 წლის მარტში იგი დაინიშნა იუნესკოს ტაჯიკეთის ეროვნული კომისიის გენერალურ მდივნად. სპეციალიზაციით დოდხუდოევა არის ისლამის ისტორიის მკვლევარი და ყურადღებას ამახვილებს რელიგიის როლზე შუა საუკუნეების ცენტრალური აზიის მოვლენებსა და პროცესებში,

## სქოლიოები 
კატეგორია:დაბადებული 1951
კატეგორია:ცოცხალი ადამიანები
კატეგორია:ისტორიკოსები ეროვნების მიხედვით
კატეგორია:ისტორიკოსები
კატეგორია:ისტორიკოსები პერიოდის მიხედვით
კატეგორია:ისტორიკოსები ეროვნებისა და სახეობის მიხედვით
ჰარიეტ სლეიტერი

**ჰარიეტ მარსტონ სლეიტერი** (; დ. 18 თებერვალი, 1994) — ინგლისელი მსახიობია. ტელევიზიაში იგი ცნობილია DC Universe-ის სერიალში „Pennyworth“ (2019–2022), MGM+-ის პერიოდულ დრამაში „Belgravia: The Next Chapter“ (2024) და Starz-ის პრიკველში „Outlander: Blood of My Blood“ (2025) შესრულებული როლებით. 2023 წელს Tatler-მა მას „ბრწყინვალე ახალგაზრდა არსების“ ტიტული მიანიჭა.

## ადრეული ცხოვრება 
სლეიტერი ლესტერში დაიბადა და გაიზარდა. მისი ოჯახის წევრები აქტიურად მონაწილეობდნენ სამოყვარულო დრამატულ წარმოდგენებში. 6 წლის ასაკში ის შეუერთდა ადგილობრივ ახალგაზრდულ თეატრალურ ჯგუფს, სახელწოდებით „პატარა თეატრი“ მსახიობობა მისთვის სტრესის შემამსუბუქებელი საშუალება იყო შფოთვის შესამსუბუქებლად. სლეიტერმა ლინდსი ლოჰანი და ჯეინ ფონდა ახალგაზრდობაში მის შთაგონებად მოიხსენია.

## კარიერა 
დრამატული სკოლის დამთავრების შემდეგ, სლეიტერმა მაშინვე დაიწყო თავისი კარიერა რეგიონულ თეატრში, სადაც პროფესიონალური დებიუტი 2016 წელს შედგა პლიმუთის სამეფო თეატრში „კაცი ჩაქუჩით“-ში. ამას მოჰყვა როლი 2017 წელს სამეფო შექსპირის დასის მიერ „სვონის“ თეატრში ფილ პორტერის „ვიცე-ვერსა“-ს დადგმაში. იგი ასევე გამოჩნდა „სთორიჰაუსის“ „საიდუმლო შვიდეულში“.

სლეიტერმა ტელევიზიაში დებიუტი შეასრულა, როდესაც მან სანდრა ონსლოუს როლი შეასრულა DC Universe-ის სერიალში და ბეტმენის პრიკველში „Pennyworth“, რომლის პრემიერაც Epix-ზე 2019 წელს შედგა. პირველ სეზონში განმეორებადი პერსონაჟის თამაშის შემდეგ, იგი მომდევნო ორი სეზონის განმავლობაში მთავარ მსახიობებს შეუერთდა. მისი დებიუტი კინოში შედგა 2020 წლის დამოუკიდებელ ფენტეზი ფილმში „Emily and the Magical Journey“. 2023 წელს მან მცირე როლი შეასრულა ფილმში „Indiana Jones and the Dial of Destiny“.

2024 წელს სლეიტერმა ითამაშა კლარა ტრენჩარდის (ქალიშვილობის გვარით დანი) როლი ჰელენ ედმუნდსონის ისტორიულ დრამაში „Belgravia: The Next Chapter“ MGM+-ისთვის. 2024 წლის თებერვალში გამოცხადდა, რომ იგი აირჩიეს ელენ მაკენზის როლზე ფილმ „Outlander“ პრიკველ სერიალში „Outlander: Blood of My Blood“. იგი გამოჩნდა ფილმებში „Tarot“ (ასევე ცნობილი როგორც „Horrorscope“) და „True Haunting“.

## პირადი ცხოვრება 
2023 წლის მონაცემებით, სლეიტერი ურთიერთობაშია.

## რესურსები ინტერნეტში 
*
*
*

## სქოლიო 
კატეგორია:დაბადებული 1994
კატეგორია:ინგლისელი ქალი ტელემსახიობები
კატეგორია:ინგლისელი ქალი კინომსახიობები
კატეგორია:XXI საუკუნის ინგლისელი ქალი მსახიობები
კატეგორია:ცოცხალი ადამიანები
გაეროს უშიშროების საბჭოს რეზოლუცია 592

**გაეროს უშიშროების საბჭოს რეზოლუცია 592** მიღებულია 1986 წლის 8 დეკემბერს, არამიმხრობელი ქვეყნების მოძრაობის თავმჯდომარის სტატუსით ზიმბაბვეს წარმომადგენლის წერილის განხილვის შემდეგ, საბჭომ კვლავ დაადასტურა ჟენევის კონვენციები და დაგმო ისრაელის თავდაცვის ძალების მიერ სტუდენტურ დემონსტრაციაზე ცეცხლის გახსნა, რის შედეგადაც ბირზეიტის უნივერსიტეტში ორი სტუდენტი დაიღუპა.

საბჭომ მოუწოდა ისრაელს, დაეცვა ჟენევის კონვენციები, გაეთავისუფლებინა ბირზეიტის უნივერსიტეტში დაკავებული ყველა დემონსტრანტი და მოუწოდა ყველა მხარეს, გამოეჩინათ მაქსიმალური თავშეკავება არსებულ ვითარებაში.ასევე, საბჭომ სთხოვა გენერალურ მდივანს, წარმოედგინა ანგარიში მიმდინარე რეზოლუციის შესრულების შესახებ 1986 წლის 20 დეკემბრამდე.მოგვიანებით, ანგარიშში აღწერილი იყო ისრაელის პოზიცია, რომლის მიხედვითაც ისრაელი მოქმედებდა „პროპორციული ძალით“ არეულობის შესაკავებლად, რომელიც მომდინარეობდა პალესტინის განმათავისუფლებელი ორგანიზაციის ელემენტებისგან. ისრაელმა ასევე განაცხადა, რომ ჟენევის კონვენციის წესები იურიდიულად არ ვრცელდებოდა აღნიშნულ ტერიტორიაზე, თუმცა ის შეასრულებდა რეზოლუციის ჰუმანიტარულ ელემენტებს.

რეზოლუცია მიღებულია 14 ხმით არცერთის წინააღმდეგ, ხოლო აშშ-მ თავი შეიკავა.

## რესურსები ინტერნეტში
*[Text of the Resolution at undocs.org](https://undocs.org/S/RES/592(1986))

## სქოლიო
კატეგორია:გაეროს უშიშროების საბჭოს 1986 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელ-პალესტინის კონფლიქტის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1986 წელი ისრაელში
ეროვნული ლიგა 2026

**ეროვნული ლიგა 2026** — საქართველოს უმაღლესი ლიგის 38-ე გათამაშება.

## ფორმატი 
ჩემპიონატში მონაწილეობას იღებს 10 გუნდი, ერთმანეთთან გუნდები ოთხ თამაშს თამაშობენ. საბოლოო ჯამში თითო გუნდმა 36 მატჩი უნდა ითამაშოს.

ტურნირის გამარჯვებული ჩემპიონთა ლიგაზე მონაწილეობას დაიწყებს I შესარჩევი ეტაპიდან. მეორე ადგილზე გასული გუნდი და საქართველოს თასის გამარჯვებული მონაწილეობას მიიღებს უეფას კონფერენციების ლიგაზე I შესარჩევი რაუნდიდან. თუ თასის გამარჯვებული გახდება გუნდი ჩემპიონატის ცხრილის პირველი სამეულიდან, უეფას კონფერენციების ლიგაზე მონაწილეობის საშუალება მიეცემა ჩემპიონატის 3-ადგილოსან გუნდს.

## კლუბები  
## ცხრილი

## შედეგები
ყველა გუნდი თამაშობს 18 საშინაო და 18 გასვლით თამაშს (თითო გუნდს ეთამაშება 4ჯერ), ჯამში 36 თამაშს.

### ტური 1-18
### ტური 19-36
## პლეი-ოფი 
----

## სტატისტიკა 
### ბომბარდირები 
:

### ჰეტ-ტრიკები  
* 4ფეხბურთელმა გაიტანა პოკერი (4 გოლი)

### მშრალი მატჩები
:

## რესურსები ინტერნეტში
* ეროვნული ლიგის ოფიციალური ვებ-გვერდი
* ჩემპიონატის წესები 

კატეგორია:ეროვნული ლიგის სეზონები
კატეგორია:უმაღლესი ლიგის სეზონები
კატეგორია:2026 წელი ქართულ ფეხბურთში
გაეროს უშიშროების საბჭოს რეზოლუცია 593

**გაეროს უშიშროების საბჭოს რეზოლუცია 593** ერთხმად მიიღეს 1986 წლის 11 დეკემბერს. მასში აღინიშნა გენერალური მდივნის მოხსენება, რომ არსებული გარემოებების გამო, გაეროს სამშვიდობო ძალების (UNFICYP) ყოფნა კვიპროსში კვლავაც აუცილებელი იყო პრობლემის მშვიდობიანი მოგვარებისთვის. საბჭომ გამოთქვა სურვილი, რომ ყველა მხარეს მხარი დაეჭირა ათპუნქტიანი შეთანხმების თემებს შორის მოლაპარაკებების განახლების შესახებ და სთხოვა გენერალურ მდივანს, 1987 წლის 31 მაისამდე კვლავ წარედგინა ანგარიში რეზოლუციის განხორციელების თვალყურის დევნების მიზნით.

საბჭომ კიდევ ერთხელ დაადასტურა თავისი წინა რეზოლუციები, მათ შორის 365-ე (1974) რეზოლუცია, გამოთქვა შეშფოთება სიტუაციის გამო, მოუწოდა ჩართულ მხარეებს მშვიდობის მისაღწევად ერთად ემუშავათ და 1987 წლის 15 ივნისამდე კიდევ ერთხელ გააგრძელა კვიპროსში ძალების განლაგება, რომელიც შეიქმნა 186-ე (1964) რეზოლუციით.

## იხილეთ აგრეთვე
* კვიპროსის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/593(1986))

კატეგორია:გაეროს უშიშროების საბჭოს 1986 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსში გაეროს სამშვიდობო ძალების შესახებ
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1986 წელი კვიპროსში
კასიმა-ძინგუ

**კასიმა-ძინგუ** () — შინტოისტური ტაძარი, რომელიც მდებარეობს იაპონიაში, იბარაკის პრეფექტურის ქალაქ კაშიმში. იგი წარმოადგენს მთავარ ტაძარს იაპონიის მასშტაბით არსებულ დაახლოებით 600 კაშიმას სალოცავს შორის.

## მითოლოგია
ტაძარში თაყვანს სცემენ კამი (ღვთაება) ტაკემიკაძუტის („მამაცი და დამაშინებელი ღმერთი“). „კოძიკის“ თანახმად, იგი იმ სისხლისგან იშვა, რომელიც ღმერთ იძანაგის მახვილზე მოხვდა, როდესაც მან ცეცხლის ღმერთი კაგუცუტი მოკლა (ამ უკანასკნელმა დაბადებისას დედას — იძანამის — სასიკვდილო დამწვრობა მიაყენა). მითის სხვა ვერსიების მიხედვით, ტაკემიკაძუტი იცუ-ნო ოჰაბარის ვაჟი ან მიკაჰაიახის შთამომავალია.

## სქოლიო
კატეგორია:სინტოიზმი
კატეგორია:იაპონიის კულტურა
კატეგორია:იაპონიის არქიტექტურა
კატეგორია:სინტოისტური ტაძრები
კატეგორია:იაპონიის შენობა-ნაგებობები
უილიამ ბოლი

**უილიამ ბოლი** (l ან , დ. 1627 — გ. 1690) — ინგლისელი ასტრონომი. სამეფო საზოგადოების ერთ-ერთი დამფუძნებელი. საზოგადოების პირველი ხაზინადარი 1660-1663 წლებში.

## ბიოგრაფია
უილიამ ბოლი დაიბადა სერ პიტერ ბოლისა და ენ კუკის ოჯახში. ის გახდა მგზნებარე ასტრონომი და ფლობდა თორმეტფუტიან ტელესკოპს. 1655 წელს, როდესაც სატურნის რგოლები, ხედვის ერთ სიბრტყეში მდებარეობის გამო გაუჩინარდნენ, ბოლმა და მისმა ძმამ პიტერმა, რგოლები პლანეტაზე ზოლის სახით დააფიქსირეს. იმავე წელს უილიამ ბოლმა გამოთვალა პლანეტა სატურნის ბრუნვის სიჩქარე.

1660 წელს ის 30 ფუტის სიმაღლიდან ჩამოვარდა. ამ უბედურმა შემთხვევამ მას ჯანმრთელობის პრობლემები დაუტოვა. 1666 წელს ის დევონში, თავის მამულში პენსიაზე გადავიდა, ხოლო 1668 წელს მერი პოსტჰუმ ჰასიზე დაქორწინდა. მათ ქორწინებაში ექვსი შვილი შეეძინათ. ოჯახის ქონების მართვა და ლონდონიდან მოშორებით ყოფნა, მის სამეცნიერო ინტერესებს ცოტა დროს უტოვებდა.

1665 წელს ბოლის მიერ სატურნზე ჩატარებული დაკვირვებების შეჯამებაში, მისმა კოლეგამ, რობერტ მორეიმ, აღნიშნა, რომ „მის დისკოს გარშემორტყმული წრიული ფიგურის არა ერთი, არამედ ორი სხეული ჩანდა“. თუმცა, ბოლის მიერ მისი დაკვირვებების ნახატების რეალური შესწავლა ამ მოსაზრებას არ ადასტურებს.

## ხსოვნა
მის პატივსაცემად, მთვარის ერთ-ერთ კრატერს დაარქვეს ბოლი.

## სქოლიო
კატეგორია:ინგლისელი ასტრონომები
ქვათეთრისი (ზურტაკეტი)

**ქვათეთრისი** — ისტორიული სოფელი აღმოსავლეთ საქართველოში, ქვემო ქართლში, ძველი ზურტაკეტის მხარეში. 

მდებარეობდა სხალნარის დასავლეთით და დიდი გომარეთის აღმოსავლეთით. წერილობითი წყაროებში ცნობილია 1688 წლიდან. XVII-XVIII საუკუნეებში აქაურ მებატონეებად იხსენიებიან გოსტაშაბიშვილები, ყაფლანიშვილები და თაყაიშვილები. სოფელი დასახელებულია იოანე ბატონიშვილის „ქართლ-კახეთის აღწერაში“ გომარეთისხევისა და ზურტაკეტისხევის სოფლებს შორის.

## ლიტერატურა
* ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწ. 1, ტფ., 1935. — გვ. 356.

კატეგორია:ქვემო ქართლის მხარის ისტორიული სოფლები
აზამათ ზიო

**აზამათ ზიო** (უზბეკურად სრული სახელი: **Azamat Ziyo Hamid oʻgʻli**; დ. 23 ივნისი 1963, ტაშკენტი, უზბეკეთის სსრ) — უზბეკი სახელმწიფო და საზოგადო მოღვაწე, აკადემიკოსი. იგი იყო უზბეკეთის პირველი პრეზიდენტის, ისლამ კარიმოვის, ყოფილი პრეს-მდივანი. არის „ეროვნული აღორძინება“ პარტიის წევრი. ჟურნალ „Oʻzbekiston tarixi“-ს მთავარი რედაქტორია. აზამათ ზიო 1963 წლის 23 ივნისის ტაშკენტში, ცნობილი უზბეკი ისტორიკოსისა და მეცნიერი ჰამიდ ზიოევის (1923–2015) ოჯახში დაიბადა.

## ადრეული საქმიანობა 
აზამათ ზიომ 1985 წელს დაამთავრა ტაშკენტის სახელმწიფო უნივერსიტეტის (დღევანდელი მირზო ულუღბეგის სახელობის უზბეკეთის ეროვნული უნივერსიტეტი) აღმოსავლური ენების ფაკულტეტის ირანული განყოფილება. 1985–1997 წლებში მუშაობდა უზბეკეთის მეცნიერებათა აკადემიის აღმოსავლეთმცოდნეობის ინსტიტუტში — თავდაპირველად უფროს ლაბორანტად, შემდეგ უმცროს მეცნიერ თანამშრომლად, მეცნიერ თანამშრომლად და უფროს მეცნიერ თანამშრომლად.

## სამეცნიერო საქმიანობა 
1990 წლიდან არის ისტორიის მეცნიერებათა კანდიდატი (დისერტაციის თემა — „*Silsilat as-salotin* როგორც ისტორიული წყარო“), 1999 წლიდან კი — ისტორიის მეცნიერებათა დოქტორი (დისერტაციის თემა — „უზბეკური სახელმწიფოებრიობის ისტორიიდან“ — უძველესი პერიოდიდან რუსეთის დაპყრობამდე). 2007 წელს მას მიენიჭა პროფესორის აკადემიური წოდება. 

აზამათ ზიო იყო პირველი მკვლევარი, რომელმაც პირველწყაროებზე დაყრდნობით დაასაბუთა, რომ უზბეკურ სახელმწიფოებრიობას დაახლოებით 2700-წლიანი ისტორია აქვს. 2023 წელს იგი აირჩიეს უზბეკეთის მეცნიერებათა აკადემიის ნამდვილი წევრად — აკადემიკოსად.

## თანამდებობები 
1997–2000 წლებში იგი იყო უზბეკეთის პრეზიდენტის საინფორმაციო ცენტრის ანალიტიკური ჯგუფის მთავარი კონსულტანტი, უზბეკეთის პრეზიდენტის პრეს-მდივანი და პრეზიდენტის სახელმწიფო მრჩეველი სოციალურ-პოლიტიკურ საკითხებში. 2019 წელს დაინიშნა უზბეკეთის მეცნიერებათა აკადემიის ისტორიის ინსტიტუტის დირექტორად.

## პოლიტიკური საქმიანობა 
აზამათ ზიოს თითქმის ორსაუკუნოვანი (დაახლოებით ოცწლიანი) საქმიანობა დაკავშირებულია უზბეკეთის პარლამენტთან: 2000–2005 წლებში ის იყო ოლი მაჯლისის ახალგაზრდულ საქმეთა კომიტეტის თავმჯდომარე; 2005–2010 წლებში — ოლი მაჯლისის საკანონმდებლო პალატის მეცნიერების, განათლების, კულტურისა და სპორტის კომიტეტის თავმჯდომარე; 2010–2019 წლებში — იმავე პალატის მეცნიერების, განათლების, კულტურისა და სპორტის კომიტეტის წევრი.
# „Doʻstlik“ („მეგობრობის“) ორდენი (Friendship order) — 2003 წ.

## ნაშრომები და მეცნიერული პუბლიკაციები 
# *Oʻzbek davlatchilik tarixi* („უზბეკური სახელმწიფოებრიობის ისტორია“). ტაშკენტი, 2000.
# *Oʻzbek ayollari tarix sahnasida* („უზბეკი ქალები ისტორიის სცენაზე“). ტაშკენტი, 2002.
# *Amir Temur xorijda* („ამირ თემური უცხოეთში“). ტაშკენტი, 1996.
# *Amir Temur va Tugʻluq Temur* („ამირ თემური და ტუღლუქ-თემური“). ტაშკენტი, 1996.
# *Oʻzbekistonda Firdavsiy hayoti va ijodini oʻrganishga doir* („ფირდოვსის ცხოვრების და შემოქმედების შესწავლის შესახებ უზბეკეთში“). ტაშკენტი, 1987.
# *Temur tugʻilgan joy va masalasiga doir* („თემურის დაბადების ადგილის საკითხის შესახებ“). ტაშკენტი, 1994.
# *Temuriylar davri Hindiston tarixnavisligi* („თემურიდების ეპოქის ინდური ისტორიოგრაფია“). ტაშკენტი, 1996.

## სქოლიო
კატეგორია:დაბადებული 1963
კატეგორია:ცოცხალი ადამიანები
კატეგორია:XXI საუკუნის უზბეკი პოლიტიკოსები
ჟდირეც-ნად-დოუბრავოუ

**ჟდირეც-ნად-დოუბრავოუ** () — ქალაქი ჩეხეთის რესპუბლიკის ვისოჩინის მხარეში,  ჰავლიჩკუვ-ბროდის რაიონში მდებარეობს. ქალაქი ქაღალდისა და ხის პროდუქტების წარმოებითაა ცნობილი. აქ არსებული ქაღალდის საწარმო Enso ყველაზე დიდი დამსაქმებელია ქალაქში და 500-ზე მეტ ადამიანს ასაქმებს.

## სახელწოდება
სახელწოდება „ჟდირეცი“ ძველი ჩეხური სიტყვა „žďářit“-იდან მომდინარეობს. „ჟდარჟიტ“ „ტყის ფართობების ცეცხლით გასუფთავებას“ ნიშნავს. ამ მეთოდს აქტიურად იყენებდნენ ახალი დასახლებების შესაქმნელად ჩეხეთის ძველ ტერიტორიებზე და მცენარეულ საფარს სპეციალურად გაჩენილი ხანძრებით აცილებდნენ. 

## ადმინისტრაციული დაყოფა
ქალაქი 8 მუნიციპალური ერთეულისგან შედგება:

*ჟდირეც-ნად-დოუბრავოუ
*ბენატკი
*ჰორნი-სტუდენეცი
*კოჰოუტოვი
*ნოვე-რანსკო
*ნოვი-სტუდენეცი
*სტრუჟინეცი
*უდავი

მინი|ნოვი-სტუდენეცის ციხე
მინი|რკინიგზის სადგური
## გეოგრაფია
ჟდირეც-ნად-დოუბრავოუ ქალაქ ჰავლიჩკუვ-ბროდიდან 19 ჩრდილო-აღმოსავლეთით, დაახლოებით 19 კილომეტრში მდებარეობს, ხოლო იიჰლავიდან 35 კილომეტრითაა დაცილებული.

ქალაქის დასახლებული ნაწილი ზემო საზავის ბორცვებზეა, ხოლო მისი მუნიციპალური ტერიტორიის უდიდესი ნაწილი რკინის მთებში მდებარეობს. მუნიციპალიტეტის ტერიტორიაზე მდებარე უმაღლესი წერტილია ბარხანეცის გორა, მისი სიმაღლე 624 მეტრია ზღვის დონიდან. ჟდირეც-ნად-დოუბრავოუ მდინარე დოუბრავას მარჯვენა ნაპირზეა გაშენებული. 

## ისტორია
ჟდირეც-ნად-დოუბრავოუ ისტორიულ წყაროებში პირველად 1399 წელს არის მოხსენიებული. საუკუნეთა მანძილზე ის პატარა უმნიშვნელო სოფელი იყო და პრჟიბისლავის მამულებს ეკუთვნოდა, 1677 წლიდან კი პოლნას სამფლობელოში გადავიდა.

## ღირსშესანიშნაობები
ჟდირეც-ნად-დოუბრავოუს წმინდა ვაცლავის ეკლესია თავდაპირველად გოტიკური სტილის ნაგებობა იყო, რომელიც პირველად ისტორიულ წყაროებში 1352 წელს არის მოხსენიებული. მისი ამჟამინდელი იერსახე ბაროკოს სტილის რესტავრაციის შედეგია. ეკლესიის გვერდით  ხის სამრეკლო დგას.

ნოვი-სტუდენეცის ციხე თავდაპირველად საფორთეფიკაციო ციხესიმაგრე იყო, რომელიც 1592 წელს რენესანსის სტილში აღადგინეს. 1612 წელს ციხესიმაგრე გვიანი რენესანსის ეპოქის ციხესიმაგრედ გადაკეთდა. შენობას სამლოცველო დაახლოებით 1699 წელს დაემატა. XVIII საუკუნეში სამლოცველო აღადგინეს და ციხის შენობას მესამე ფრთა მოხსნეს. დღეს შენობა კერძო საკუთრებაშია.

## ცნობილი ადამიანები
*ფრანტიშეკ ბაჩკოვსკი (1854–1908) — ისტორიკოსი და მწერალი,
*იან ვილიმი (1856–1923) — ფოტოგრაფი და გრაფიკოსი
*ზდენკა ჩერმაკოვა (1884–1968) — ექიმი
## დაძმობილებული ქალაქები
* მიხელჰაუზენი, ავსტრია
* ველკე-პავლოვიცე, ჩეხეთი

## რესურსები ინტერნეტში
*

## სქოლიო
კატეგორია:ვისოჩინის მხარის ქალაქები
ემრაჰ საფა გურქანი

**ემრაჰ საფა გურქანი** (დ. 16 იანვარი, 1981) — თურქი ისტორიკოსი. სტამბოლის 29 მაისის უნივერსიტეტის პროფესორი.

## ადრეული ცხოვრება და განათლება 
ემრაჰ საფა გურქანი დაიბადა 16 იანვარს 1981 წელს, თურქეთში, დეირმენდერეში (ქოჯაელის პროვინცია). 2003 წელს დაამთავრა ბილქენთის უნივერსიტეტი საერთაშორისო ურთიერთობების ბაკალავრიატის პროგრამა. შემდეგ სწავლა გააგრძელა ბილქენთში და 2006 წელს ისტორიაში მაგისტრის ხარისხი მიიღო ოსმალეთის ისტორიკოს ჰალილ ინალჯიქი-ის ხელმძღვანელობით. მისი სამაგისტრო ნაშრომის სათაური იყო *Ottoman Corsairs in the Western Mediterranean and Their Place in the Ottoman-Habsburg Rivalry, 1505–1535*. შემდგომში გურქანმა სწავლა გააგრძელა ჯორჯთაუნის უნივერსიტეტი-ში და 2012 წელს დაასრულა დოქტორანტურა ადრეული ახალი დროის ჯაშუშობის თემაზე დისერტაციით — *Espionage in the 16th Century Mediterranean: Secret Diplomacy, Mediterranean Go-Betweens and the Ottoman-Habsburg Rivalry*.

## კვლევის მიმართულებები და საქმიანობა 
გურქანის კვლევები ფოკუსირებულია ადრეული ახალი დროის ხმელთაშუაზღვურ სამყაროზე: დაზვერვა, მეკობრეობა, მონობა, რელიგიური კონვერსიები, საზღვაო ტექნოლოგიები და ოსმალეთის იმპერიის ურთიერთობები დასავლეთთან. იგი აქვეყნებს ნაშრომებს სხვადასხვა ენაზე (ინგლისურად, თურქულად, იტალიურად, ესპანურად და გერმანულად) და არის ორი სამეცნიერო მონოგრაფიის ავტორი; მათგან ერთ-ერთმა მიიღო Turkish Academy of Sciences (TÜBA)-ს *Scientific Monograph of the Year Award*. ასევე TÜBA-მ მას მიანიჭა *Outstanding Young Scientist Award*. 2018 წელს, 14th *Kadir Has Awards*-ზე, გურქანმა მიიღო *Promising Scientist Award*.

გურქანი მუშაობდა ისტორიულ კონსულტანტად ტელესერიალებისთვის *Fatih* და *Rise of Empires: Ottoman*. 2011 წელს მან, კრის გრატიანთან ერთად, დააარსა *Ottoman History Podcast*; საიტზე განთავსებულია 400-ზე მეტი ინტერვიუ ოთხ ენაზე, სხვადასხვა მკვლევართან.

## ჯილდოები 
* Turkish Academy of Sciences — *Outstanding Young Scientist Award* (2018)
* 14th Kadir Has Awards — *Promising Scientist Award* (2018)
* Turkish Academy of Sciences — *Scientific Monograph of the Year* (2018) — *Sultanın Casusları*

## რჩეული ნაშრომები 
* *Cumhuriyetin 100 İsmi: Büyük Devrimin Portreleri* (İstanbul: Kronik, 2023)
* ''Cumhuriyet'in 100 Günü: İnkılabın Ayak Sesleri* (İstanbul: Kronik, 2023)
* *Ezbere Yaşayanlar: Vazgeçemediğimiz Alışkanlıkların Kökenleri* (İstanbul: Kronik, 2022)
* *Bunu Herkes Bilir: Tarihteki Yanlış Sorulara Doğru Cevaplar* (İstanbul: Kronik, 2020)
* *Sultanın Korsanları: Osmanlı Akdenizi’nde Gazâ, Yağma ve Esaret, 1500 – 1700* (İstanbul: Kronik, 2018)
* *Sultanın Casusları: 16. Yüzyılda İstihbarat, Sabotaj ve Rüşvet Ağları* (İstanbul: Kronik, 2017)
* *Osmanlı İstanbulu: Uluslararası Osmanlı İstanbulu Sempozyumu Bildirileri'' (Istanbul: İstanbul 29 Mayıs University Publishing, 2014–2018), 5 ტომი, ფერიდუნ ემეჯენთან და ალი აკიილდიზთან ერთად.

## რესურსები ინტერნეტში 
* https://emrahsafagrkanesg.academia.edu/ Academia.edu პროფილი

## სქოლიო
კატეგორია:დაბადებული 1981
კატეგორია:ცოცხალი ადამიანები
კატეგორია:თურქი ისტორიკოსები
ნესტეროვსკის რაიონი

**ნესტეროვსკის რაიონი** () — ადმინისტრაციულ-ტერიტორიული ერთეული რუსეთში. ერთ-ერთია რუსეთის ექსკლავის, კალინინგრადის ოლქის 15 რაიონს შორის. ადმინისტრაციული ცენტრია ნესტეროვსკი.

## სქოლიო 
კატეგორია:კალინინგრადის ოლქი
კატეგორია:რუსეთის ადმინისტრაციული ერთეულები
WayV

**WayV**  (; აბრევიატურა ფრაზისა „**We Are Your Vision**“) — ჩინური ბოიბენდი და სამხრეთკორეული ბოიბენდის NCT-ის მეოთხე სუბ-ჯგუფია,
რომელსაც მართავს SM Entertainment-ის ჩინური ქვედანაყოფი — Label V.

ჯგუფის ამჟამინდელი შემადგენლობაა: Kun, Ten, Winwin, Xiaojun, Hendery და Yangyang; Lucas თავდაპირველი შემადგენლობის წევრი იყო, თუმცა ჯგუფი 2023 წლის მაისში დატოვა.

WayV-მ აღიარება მოიპოვა როგორც ეროვნული, ისე საერთაშორისო დაჯილდოების ცერემონიებზე, მათ შორის — „საყვარელი აზიური არტისტის“ ჯილდო 2020 Mnet Asian Music Awards-ზე და „საუკეთესო საცეკვაო შესრულება (ჩინური)“ Asian Pop Music Awards-ზე მათი 2021 წლის სინგლისთვის „Kick Back“.

## ისტორია 
### 2016–2018: დებიუტამდე პერიოდი და ჩამოყალიბება 
SM Entertainment-ში გაწევრიანებამდე ჯგუფის ზოგიერთი წევრი უკვე ჩართულ wayV-ის,2011 წელს ტენი მონაწილეობდა ტაილანდურ სატელევიზიო შოუში Teen Superstar კონკურსანტის სტატუსით, ფსევდონიმით TNT.
2015 წლის ნოემბერში სიაოძიუნი მონაწილეობდა ჟეჟიანგის ტელევიზიის (Zhejiang Television) მუსიკალურ რეალითი-შოუში X-Fire მომღერალი კონკურსანტის რანგში.

## სქოლიო
ტაისონ გეი

**ტაისონ გეი** (; დ. 9 აგვისტო, 1982) — ამერიკელი ყოფილი მძლეოსანი (სპრინტერი), რომელიც ასპარეზობდა 100 და 200 მეტრის დისტანციებზე.

გეიმ მედლები მოიპოვა არაერთ მსხვილ საერთაშორისო ტურნირზე. მისი კარიერის გამორჩეული მიღწევაა სამი ოქროს მედალი — 100 მეტრზე, 200 მეტრზე და 4 × 100 მეტრის ესტაფეტაში — 2007 წლის მსოფლიო ჩემპიონატზე ოსაკაში. ამ შედეგით იგი გახდა მეორე მძლეოსანი, რომელმაც ერთ მსოფლიო ჩემპიონატზე სამივე დისციპლინაში გაიმარჯვა — მორის გრინი შემდეგ (ორი წლის შემდეგ ეს მიღწევა უსეინ ბოლტმაც გაიმეორა).

ტაისონ გეი არის ოთხგზის აშშ-ის ეროვნული ჩემპიონი 100 მეტრზე. იგი კარიერის განმავლობაში ითვლებოდა ერთ-ერთ მთავარ კონკურენტად სპრინტის „ოქროს ეპოქაში“ და გამოირჩეოდა მაღალი სტაბილურობითა და ტექნიკური სისწრაფით.

## ლიტერატურა 
* Quinn, Tom. *Athletics: A Complete History*. ლონდონი: Bloomsbury Publishing, 2012.
* Johnson, Len. *Sprint Legends: The Fastest Men in Track History*. ნიუ-იორკი: Track & Field Press, 2015.
* World Athletics. *IAAF World Championships Statistics Handbook*. მონაკო, 2018.

## სქოლიო 
კატეგორია:მძლეოსნები
დსთ-ს ქვეყნების თამაშებზე ნიჩბოსნობა 2025

**2025 წლის დსთ-ის ქვეყნების ზაფხულის თამაშებზე ნიჩბოსნობის ტურნირი** გაიმართა 5–6 ოქტომბერს, მინგეჩაურის ოლიმპიური ცენტრში, აზერბაიჯანში.

## მედალოსნები 
## რესურსები ინტერნეტში 
* https://wrs.azerbaijan2025.com/schedule/grid

კატეგორია:საერთაშორისო სპორტული შეჯიბრებები
კატეგორია:ნიჩბოსნობა
ნიკოლაი კარამზინი

**ნიკოლაი კარამზინი** (; დ. 1 დეკემბერი, 1766 — გ. 1826) — რუსი ისტორიოგრაფი და მწერალი. ავტორია „რუსეთის სახელმწიფოს ისტორიისა“. იყო რუსული ავტოკრატიის მხარდამჭერი.

## რესურსები ინტერნეტში
*
*
*
## სქოლიო
კატეგორია:რუსი ისტორიკოსები
კატეგორია:XIX საუკუნის ისტორიკოსები
კატეგორია:XVIII საუკუნის ისტორიკოსები
კატეგორია:XVIII საუკუნის რუსები
კატეგორია:XIX საუკუნის რუსები
კატეგორია:სანქტ-პეტერბურგში გარდაცვლილები
UFC on ABC: ჰილი vs. რაუნტრი ჯუნიორი

**UFC on ABC: ჰილი vs. რაუნტრი ჯუნიორი** () — შერეული საბრძოლო ხელოვნების ღონისძიება, რომელიც ორგანიზებული იყო Ultimate Fighting Championship (UFC)-ის მიერ. ღონისძიება გაიმართა 2025 წლის 21 ივნისს, ბაქოს კრისტალ ჰოლში, აზერბაიჯანში.

## მთავარი ბრძოლა 
ღონისძიების მთავარი ბრძოლა ნახევრადმძიმე წონაში გაიმართა UFC-ის ყოფილი ჩემპიონი ჯამალ ჰილი (რეიტინგი №4) და ტიტულის ყოფილი პრეტენდენტი ხალილ რაუნტრის (რეიტინგი №7) შორის.

თავდაპირველად დაგეგმილი იყო კიოჯი ჰორიგუჩის დაბრუნება UFC-ში, სადაც ის უნდა დაპირისპირებოდა ტაგირ ულანბეკოვს (რეიტინგი №10). ჰორიგუჩი UFC-ში ბოლოს 2016 წელს გამოვიდა და შემდგომ გახდა Rizin FC-ისა და Bellator MMA-ის მრავალგზის ჩემპიონი მლივადე წონაში.

2025 წლის 20 მაისს გამოცხადდა, რომ ჰორიგუჩი ბრძოლას გამოეთიშა გაურკვეველი მიზეზით და მას აზატ მაკსუმი ჩაანაცვლებდა.

ტურნირის დაწყებამდე გაიმართა მებრძოლების ოფიციალური აწონვის ცერემონია, რომლის შედეგებიც წინასწარ გამოქვეყნდა.

საღამოს მთავარ შეჯიბრში  მსაჯთა ერთსულოვანი გადაწყვეტილებით ხალილ რაუნტრიმ ჯამალ ჰილი დაამარცხა.

## სქოლიო 
კატეგორია:საერთაშორისო სპორტული შეჯიბრებები
კატეგორია:შერეული საბრძოლო ხელოვნება
აზერბაიჯანის თბოელექტროსადგური

მინი|აზერბაიჯანის თბოელექტროსადგური
**აზერბაიჯანის თბოელექტროსადგური** () — ნავთობზე მომუშავე თბოელექტროსადგური, რომელიც მდებარეობს მინგეჩაურში. სადგური შედგება რვა გენერატორის ბლოკისგან, რომელთაგან თითოეულის სიმძლავრე 300 მეგავატს შეადგენს. იგი სამხრეთ კავკასიის რეგიონში უდიდესი თბოელექტროსადგურია.

## ზოგადი ინფორმაცია 
ელექტროსადგურის მშენებლობა 1974 წელს დაიწყო. გენერატორის ბლოკები ეტაპობრივად ამოქმედდა 1981–1990 წლებში.

პირველი გენერატორის ბლოკი ექსპლუატაციაში შევიდა 1981 წლის 20 ოქტომბერს, ხოლო მერვე ბლოკი — 1990 წელს.

თითოეულ ბლოკს დამოუკიდებელი ელექტროსადგურის სტატუსი აქვს და თითოეულ ქვესადგურს საკუთარი მართვის შენობა ემსახურება. სადგური მუშაობს როგორც ბუნებრივ აირზე, ასევე მაზუთზე.მინი|271x271პქაზერბაიჯანის თბოელექტროსადგური ქვეყნის ელექტროენერგიის საჭიროებების დაახლოებით 40%-ს უზრუნველყოფს.

2018 წლის 3 ივლისს, ელექტროსადგურის ერთ-ერთ ბლოკში მომხდარი ავარიის შედეგად, 00:20 საათზე ელექტროენერგიის მიწოდება შეწყდა ბაქოს უმეტეს ნაწილში, აგრეთვე სუმგაითში, შირვანში, განჯაში, აღდაშში, ბარდაში, კახსა და ზაქათალაში.

2023 წლის 13 თებერვალს დაიწყო „8 ნოემბრის თბოელექტროსადგურის“ მშენებლობა, რომლის დადგმული სიმძლავრე 1 280 მეგავატს შეადგენს. სადგური ადგილობრივმა კომპანიებმა ააშენეს. მშენებლობას ხელმძღვანელობდა კომპანია AFRY, პროექტირება განახორციელა ესპანურმა კომპანია IDOM-მა, ხოლო გაზის ტურბინები და გენერატორები დაამზადა იტალიურმა კომპანია Ansaldo Energia-მ. პროექტში მონაწილეობდა ასევე Dongfang Electric Corporation (ჩინეთი).

ელექტროსადგური ექსპლუატაციაში შევიდა 2025 წლის 24 ივნისს. 

## სქოლიო 
კატეგორია:აზერბაიჯანის ელექტროსადგურები
პეტრაშეველები

**პეტრაშეველები** ― XIX საუკუნის შუა წლებში რუსეთის იმპერიაში მოქმედი ინტელექტუალური და პოლიტიკური ჯგუფი, რომელიც ჩამოყალიბდა მიხეილ პეტრაშევსკის გარშემო. იგი აერთიანებდა ახალგაზრდა ინტელექტუალებს, მწერლებსა და მოაზროვნეებს, რომლებიც აკრიტიკებდნენ რუსულ ავტოკრატიას, ბატონყმობასა და ცენზურას. წრის წევრები ინტერესდებოდნენ დასავლური სოციალისტური და ლიბერალური იდეებით, მათ შორის პიერ-ჟოზეფ პრუდონის იდეებით და განიხილავდნენ საზოგადოებრივი რეფორმების აუცილებლობას. პეტრაშევსკის წრეს ეკუთვნოდა ფიოდორ დოსტოევსკიც, რაც მის ისტორიულ მნიშვნელობას ზრდის. 1849 წელს ხელისუფლებამ წრე დაშალა, ხოლო მისი წევრები დააპატიმრა პეტრე-პავლეს ციხესიმაგრეში, ჯერ მიუსაჯა სიკვდილი, მაგრამ შეუცვალა გადასახლებით ან იძულებითი შრომით.

## რესურსები ინტერნეტში
კატეგორია:რუსეთის იმპერიის ორგანიზაციები
მიხაილ პოგოდინი

**მიხაილ პოგოდინი** (; დ. 1800 — გ. 1875) — რუსი ისტორიკოსი და ჟურნალისტი. ავტორია ალბომისა „სლავიანო-რუსული ძველი დამწერლობის ნიმუშები“, რომელშიც ძველ რუსულ ხელნაწერთა ორმოცდაოთხი ნიმუშია წარმოდგენილი და მხატვარ ტრომონინის მიერ ლითოგრაფირებული.

## რესურსები ინტერნეტში
*

## სქოლიო
კატეგორია:რუსი ისტორიკოსები
კატეგორია:XIX საუკუნის ისტორიკოსები
კატეგორია:XIX საუკუნის რუსები
ილია ფრანკი

**ილია მიხეილის ძე ფრანკი** (; დ. , სანქტ-პეტერბურგი, რუსეთის იმპერია — გ. 22 ივნისი, 1990, მოსკოვი) — საბჭოთა ფიზიკოსი. ნობელის პრემიის ლაურეატი (1958), აკადემიკოსი 1968 წლიდან, წევრ-კორესპოდენტი 1946 წლიდან.

## ბიოგრაფია
ილია ფრანკი დაიბადა ქ. პეტერბურგში 1908 წლის 23 ოქტომბერს. 1930 წელს დამთავრა მოსკოვის უნივერსიტეტი. 1930-1934 წლებში მუშაობდა სახელმწიფო ოპტიკურ ინსტიტუტში. 1934-1970 წლებში სსრკ-ის მეცნიერებათა აკადემიის ფიზიკის ინსტიტუტში; 1941 წლიდან განყოფილების გამგედ, 1947 წლიდან ლაპორატორიის გამგედ. 1957 წლიდან იყო ბირთვული გამოკვლევების დუბნის გაერთიანებული ინსტიტუტის ნეიტრონული ფიზიკის ლაბორატორიის დირექტორი და 1971 წლიდან სსრკ-ის მეცნიერებათა აკადემიის ბირთვული გამოკვლევების ინსტიტუტის ლაბორატორიის გამგე. 1940 წლიდან ასევე მოსკოვის უნივერსიტეტის პროფესორი.

ფრანკის შრომები ეძღვნება ფიზიკურ ოპტიკას, დაბალი ენერგიების ნეიტრონულ და ბირთვულ ფიზიკას. 1937 წელს ი. ტიმთან ერთად, კლასიკური ელექტროდინამიკის საფუძველზე, დაამუშავა ვავილოვ-ჩერენკოვის გამოსხივების თეორია, უძვენა რა, რომ ამ გამოსხივების წყაროდ ითვლებიან ელექტრონები, რომლებიც გარემოში მოძრაობენ სინათლის ფაზურ სიჩქარეზე მეტი სიჩქარით, რისთვისაც 1946 წელს მიენიჭა სახელმწიფო პრემია, ხოლო 1958 წელს ნობელის პრემია. შემდგომში მან გამოიკვლია ამ გამოსხივების მრავალი თავისებურებანი, ააგო ე. წ. დოპლერის რთული ეფექტის თეორია და ვ. გიზბურგთან ერთად დოპლერის დოპლერის ანომალური ეფექტის თეორია, ასევე გინზბურგთან ერთად იწინასწარმეტყველა გადასასვლელი გამოსხივება, რომელიც აღიძვრება მოძრავი მუხტების მიერ ორი გარემოს ბრტყელი საზღვრის გადაკვეთისას.

1938 წელს გროშევთან ერთად გამოიკვლია ორთქლის წარმოქმნა გამა კვანტებით კრიპტონში და აზოტში, მიიღო რა ამ მოვლენის თეორიისა და ექსპერიმენტის მეტად სრული, კორექტული შედარება.

1940-იან წლებში ფრანკმა განახორციელა ფართო თეორიული და ექსპერიმენტული გამოკვლევები ნეიტრონების გამრავლებისა ჰეტეროგენულ ურან-გრაფიტულ სისტემებში, რომლებიც დაეხმარნენ გაეგო და დაეზუსტებინა ბირთვულ რეაქტორებში ნეიტრონების გადატანის ძირითადი კანონზომიერებანი, კერძოდ, საშუალება მისცეს დიდი სიზუსტით განესაზღვრა ნეიტრონების კრიტიკული ზომა და გამრავლების კოეფიციენტი უსასრულო სისტემაში, ასევე შეესწავლა მათი დამოკიდებულება ურან-გრაფიტული მესრის თვისებებზე. მან წამოაყენა და დაამუშავა სითბური ნეიტრონების დიფუზიის შესწავლის იმპულსური მეთოდი. 1954 წელს აღმოაჩინა დიფუზიის საშუალო კოეფიციენტის დამოკიდებულება გეომეტრიულ პარამეტრზე. დაამუშავა ასევე ნეიტრონების სპექტრომეტრიის ახალი მეთოდი — ტყვიაში მათი შენელების დროის მიხედვით.

ფრანკმა შეასრულა ექსპერიმენტული გამოკვლევების ციკლი იმ მსუბუქი ბირთვების რეაქციებზე , რომლებსაც ეცემოდა ნეიტრონები, ასევე ჩქარი ნეიტრონების ურთიერთქმედებაზე ტრიტიუმის, ლითიუმისა და ურანის ბირთვებთან. საფუძველი ჩაუყარა მოკლე ცხოვრების კვაზისტაციონალური მდგომარეობისა და მეზონებითა და მაღალი ენერგიის ნაწილაკებით ბირთვის გაყოფის შესწავლას. მონაწილეობა მიიღო ჩქარ ნეიტრონებზე მომუშავე იმპულსური რეაქტორების შექმნასა და გაშვებაში.

ი. ფრანკი გარდაიცვალა 1990 წლის 22 ივნისს ქ. მოსკოვში.

## ჯილდოები და მედლები
მიენიჭა სსრკ-ის სახელმწიფო პრემიები (1954, 1971); ს. ვავილოვის ოქროს მედალი (1980).

## ლიტერატურა
*გორდეზიანი კ., ხეცურიანი თ., „საბჭოთა ფიზიკოსები — ნობელის პრემიის ლაურეატები“, თბ., 1990, გვ. 20-22

## სქოლიო
კატეგორია:საბჭოთა ფიზიკოსები
Flashing Lights (სიმღერა)

**Flashing Lights** – ამერიკელი რეპერი კანიე უესტის სიმღერა, მისი მესამე სტუდიური ალბომიდან, Graduation (2007). სიმღერაში მოწვეული არტისტის R&B მომღერალი დველი, ხოლო დამატებით ვოკალს ავსტრალიელი მომღერალი, კონი მიტჩელი ასრულებს. უესტმა სიმღერა თანაავტორთან და თანაპროდიუსერთან, ერიკ ჰადსონთან ერთად დაწერა, რომელმაც  პროდიუსინგი დაასრულა, სანამ სიმღერაში, 2007 წელს, სიმებიანი ინსტრუმენტების სექციას დაემატებოდა. ის გამოვიდა აშშ-ის რიტმული თანამედროვე რადიოს ეთერში, როგორც ალბომის მეოთხე სინგლი, 2007 წლის 20 ნოემბერს, Roc-A-Fella Records-ისა და Def Jam Recordings-ის მიერ. ჰიპ-ჰოპის, ელექტრო რეპის და R&B სიმღერაში, რომელიც მრავალი ჟანრის ელემენტებს შეიცავს, თვალსაჩინოდ გამოიყენება სიმებიანი ინსტრუმენტები და სინთეზატორები. ტექსტის მიხედვით, სიმღერაში უესტი რეპავს რთულ ურთიერთობაზე, როდესაც გოგონას მასზე ძალაუფლება აქვს; ის ასევე პაპარაცებს ნაცისტებს ადარებს.
## იხილეთ აგრეთვე
* Graduation
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობითკატეგორია:ჰიპ-ჰოპი
„8 ნოემბრის“ თბოელექტროსადგური

**„8 ნოემბრის“ თბოელექტროსადგური** () — თბოელექტროსადგური აზერბაიჯანში, რომელიც მდებარეობს მინგეჩაურში, აზერბაიჯანის თბოელექტროსადგურის ტერიტორიაზე.

## ზოგადი ინფორმაცია 
ელექტროსადგურის მშენებლობა დაიწყო 2023 წლის 13 თებერვალს. პროექტი მომზადდა სს „აზერენერჯის“ მიერ. ელექტროსადგური შედგება ოთხი 320 მეგავატიანი გაზის ტურბინისგან, ოთხი გენერატორისგან, ოთხი ნარჩენი სითბოს ქვაბისა და ოთხი ტრანსფორმატორული ბლოკისგან.

სადგურის სიმძლავრე შეადგენს 1 280 მეგავატს. გაზის ტურბინები იყენებენ გამონაბოლქვ აირებს წყლის ორთქლად გარდასაქმნელად, რაც ელექტროსადგურის ჯამურ სიმძლავრეს 1 880 მეგავატამდე ზრდის.

ელექტროსადგურის მოსალოდნელი წლიური ელექტროენერგიის წარმოება 12,5 მილიარდ კილოვატ-საათს შეადგენს. პროექტის ფარგლებში გათვალისწინებულია წლიურად 0,8–1,2 მილიარდი კუბური მეტრი ბუნებრივი აირის დაზოგვა.

ელექტროსადგური ადგილობრივმა კომპანიებმა ააშენეს. ზედამხედველობას უწევდა კომპანია AFRY, პროექტირება განახორციელა ესპანურმა კომპანია IDOM-მა, ხოლო გაზის ტურბინები და გენერატორები წარმოებულია იტალიური კომპანია Ansaldo Energia-ს მიერ.

ნარჩენი სითბოს ქვაბები და ტრანსფორმატორული ბლოკები მოწოდებულია Dongfang Electric Corporation-ის (ჩინეთი) მიერ.

ელექტროსადგური ინტეგრირებულია SCADA-ს მართვის სისტემასთან.

ელექტროსადგური ექსპლუატაციაში შევიდა 2025 წლის 24 ივნისს.

## სქოლიო 
კატეგორია:აზერბაიჯანის ელექტროსადგურები
აჰმედბეილი-ფუზული-შუშას გზატკეცილი

**აჰმედბეილი-ფუზული-შუშას საავტომობილო გზატკეცილი** () — საავტომობილო გზატკეცილი აზერბაიჯანიში, რომელიც აკავშირებს სოფელ ახმედბეილს, ქალაქ ფუზულს და შუშას. გზის საერთო სიგრძე 81,7 კილომეტრია. გზატკეცილი ოფიციალურად გაიხსნა 2025 წლის 3 ივლისს.

## ისტორია 
გზატკეცილის მშენებლობა დაიწყო 2020 წლის 16 ნოემბერს, აზერბაიჯანის პრეზიდენტის ილჰამ ალიევისა და პირველი ლედის მეჰრიბან ალიევას მიერ ფუზულისა და ჯაბრაილის რაიონებში განხორციელებული ვიზიტის დროს, მეორე ყარაბაღის ომის დასრულებიდან მალევე.

2020 წლის 17 ნოემბერს აზერბაიჯანის პრეზიდენტმა გამოსცა სპეციალური ბრძანებულება, რომელიც ეხებოდა აჰმედბეილი-ფუზული-შუშას საავტომობილო გზის პროექტირებასა და მშენებლობას. ამ ბრძანებულების საფუძველზე დაფინანსება გამოიყო 2020 წლის სახელმწიფო ბიუჯეტის პრეზიდენტის სარეზერვო ფონდიდან და გადაეცა აზერბაიჯანის საავტომობილო გზების სახელმწიფო სააგენტოს.

## აღწერა 
გზატკეცილის პირველი 48 კილომეტრი აშენებულია I ტექნიკური კატეგორიის შესაბამისად და არის ექვსზოლიანი, ხოლო დარჩენილი 33,7 კილომეტრი — ოთხზოლიანი. გზის საფარი შესრულებულია ასფალტბეტონის ტექნოლოგიით.

გზატკეცილი მოიცავს მრავალ საინჟინრო ნაგებობას, მათ შორის ხიდებს, გვირაბებსა და ვიადუკებს.

გზა პარალელურად გადის „გამარჯვების გზის“ მონაკვეთთან და არსებულ მარშრუტს 19,3 კილომეტრით ამცირებს.

2024 წლის 26 სექტემბერს პროექტი საერთაშორისო საგზაო ფედერაციის (IRF Global) მიერ აღიარებულ იქნა „ინოვაციური სამშენებლო მეთოდოლოგიის“ კატეგორიაში.

## სქოლიო 
კატეგორია:ტრანსპორტი აზერბაიჯანში
კატეგორია:აზერბაიჯანის ეკონომიკა
Everything I Am (სიმღერა)

**Everything I Am** – ამერიკელი რეპერი კანიე უესტის სიმღერა მისი მესამე სტუდიური ალბომიდან, Graduation (2007). სიმღერაში ასევე გვხვდება DJ Premier-ის სკრეჩები და დამატებით ვოკალი - ტონი „პენაფირ“ უილიამსი. სიმღერა დაწერილი და პროდიუსერებულია უესტის მიერ, ხოლო პრინს ფილიპ მიტჩელი, ჯორჯ კლინტონი, ჩაკ დი, ერიკ სედლერი და ჰენკ შოკლი სიმღერების ავტორებად დასახელდნენ, რადგან მათი მასალა იყო სემპლირებული. უესტმა სიმღერის რიტმი Common-ის მეშვიდე სტუდიური ალბომის, *Finding Forever*-ის (2007) ჩაწერის სესიებიდან მიიღო. DJ Premier-მა ჩაწერა შვიდი განსხვავებული სკრეჩების სტილი, ვესტის მითითებით შექმნა დრამ-ბრეიკის მრავალფეროვანი რიტმები. უესტმა სიმღერა მაქსიმალურად დაუახლოვა სკოლის მოსწავლე გოგონას ცხოვრებას, ამას კი ვენდი უილიამსთან დაკავშირების მცდელობისას უკავშირებენ. ეს არის იშვიათი ჰიპ-ჰოპ ბალადა სოულის, პოპის და გოსპელის ელემენტებით, მისი რიფი ეფუძნება მიტჩელის ''„If We Can't Be Lovers“*-ის ელემენტებს. სიმღერა ასევე შეიცავს Public Enemy-ის *„Bring the Noise“''-ის ელემენტებს და ორივე სემპლი შერწყმულია DJ Premier-ის სკრეჩებთან, რომლებიც ჰიტზე ჩნდება.
## იხილეთ აგრეთვე
* Graduation
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
კატეგორია:სოული
Homecoming (სიმღერა)

**Homecoming** – ამერიკელი რეპერი კანიე უესტის სიმღერა, მისი მესამე სტუდიური ალბომიდან, Graduation (2007). სიმღერის ავტორები და პროდიუსერები არიან უესტი და უორინ კემპბელი, ასევე Coldplay-ის ინგლისელი მომღერალი კრის მარტინი, რომელიც მოწვეული არტისტია.  მარტინს კონცეფციის იდეა უესტთან ერთად გაუჩნდა, *Abbey Road Studios*-ში, 2006 წლის თებერვალში გამართული ჯემ-სეისის დროს. ეს იყო უესტის 2001 წლის ჩანაწერის „Home (Windy)“-ის გადამუშავება, რომელიც შთაგონებული იყო კომონის სიმღერით *„I Used to Love H.E.R.“*. ჩანაწერში გამოყენებული იყო ჯონ ლეჯენდის ვოკალი და განსხვავებული რიტმი, უესტის მშობლიურ ქალაქ ჩიკაგოსთან დაკავშირებული თემატიკით, რომელიც შენარჩუნებული იყო საბოლოო ვერსიისთვის.
## იხილეთ აგრეთვე
* Graduation
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
Big Brother (სიმღერა)

**Big Brother** – ამერიკელი რეპერ კანიე უესტის სიმღერა, რომელიც გამოვიდა მისი მესამე სტუდიური ალბომის, Graduation-ის (2007) დასკვნით ტრეკად. უესტმა სიმღერა დაწერა ტუმპთან ერთად, რომელიც ერთადერთი პროდიუსერი იყო. თავდაპირველად მასში გამოყენებული იყო პრინსის ''„It's Gonna Be Lonely“* რიტმისთვის, სანამ მან უარი თქვა დამტკიცებაზე, სრული გამოქვეყნებისთვის და ამის გამო ხელახლა ჩაიწერა.  სიმღერა დაწერა უესტმა, მისი ახლო მეგობრისა და მენტორის, ჯეი-ზისადმი, რომელმაც გამოხატა თავისი მადლიერება სიმღერის მიმართ. უესტმა პირველად სიმღერის ტიში 2007 წლის აგვისტოში გააჟღერა BBC Radio 1Xtra-ს ღონისძიებისთვის *„Audience with Kanye West“''. ჰიპ-ჰოპ სიმღერა სინთეზატორებით, გაჯერებულია უესტის რეპის მრავალფეროვანი ტემპით. ტექსტში უესტი ინტროსპექტიულად იკვლევს ჯეი-ზისთან მეგობრობის სირთულეებს.
## იხილეთ აგრეთვე
* Graduation
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
პოლ მასკალი

**პოლ მასკალი** (დ. 2 თებერვალი, 1996) — ირლანდიელი მსახიობი. მას მიღებული აქვს ორი BAFTA-ს ჯილდო და ლორენს ოლივიეს პრემია, აგრეთვე ნომინირებული იყო „ოსკარზე“, *Primetime Emmy Award*-სა და „ოქროს გლობუსზე“.

მსახიობი დაიბადა მეინუთში. მსახიობობა შეისწავლა T*he Lir Academy*-ში, რის შემდეგაც დუბლინის თეატრებში სპექტაკლებში მონაწილეობდა. მასკალმა ფართო აღიარება მოიპოვა BBC-ისა და Hulu-ს რომანტიკული დრამატული მინისერიალის Normal People (2020) მთავარ როლში შესრულებით, რის გამოც მიიღო BAFTA-ს ჯილდო საუკეთესო მსახიობისთვის. ის ნომინირებული იყო *Primetime Emmy Award*-ზე.
## ადრეული ცხოვრება და განათლება
პოლ კოლმ მაიკლ მასკალი დაიბადა 1996 წლის 2 თებერვალს, მეინუთში, კილდერის საგრაფოში. დედა, დერბლა მასკალ ნი მოლოია, პროფესიით პოლიციელი, ხოლო მამა, პოლ მასკალი, მასწავლებელია. მას, როგორც მსახიობს, რამდენჯერმე მიუღია მონაწილეობა სხვადასხვა სპექტაკლში.
პოლს ჰყავს უფროსი ძმა და უმცროსი და.

მასკალი სწავლობდა მეინუთის საშუალო სკოლაში (*Maynooth Post Primary School*). ის კილდერის საგრაფოს სახელით თამაშობდა გელურ ფეხბურთს როგორც არასრულწლოვანთა, ისე 21 წლამდე ასაკობრივ გუნდებში. გელური ფეხბურთის მოთამაშემ ბრაიან ლეისიმ მაღალ შეფასებას მისცა მესკალის უნარებს მცველის პოზიციაზე, ხოლო მსახიობის მწვრთნელმა იგი აღწერა როგორც „თავის ასაკზე მეტად მომწიფებული… ძალიან განვითარებული და ძალიან ძლიერი“. მასკალმა სპორტს კარიერა ყბის ტრავმის შემდეგ დაასრულა.

პოლმა სცენაზე პირველად ითამაშა 16 წლის ასაკში. 2017 წელს დაამთავრა და მიიღო კინო მსახიობის ხელოვნების ბაკალავრის ხარისხი.

## სქოლიო
კატეგორია:ირლანდიელი მსახიობები
კატეგორია:1996 წელს დაარსებულები
კატეგორია:BAFTA-ს გამარჯვებულები (პიროვნებები)
კატეგორია:BAFTA-ს გამარჯვებულები
ჰანს ფრისი

**მიხაილ პოგოდინი** (; დ. 1450 — გ. 1520) — შვეიცარიელი მხატვარი რეფორმაციამდელი პერიოდისა. მის ნამუშევრებიდან ზოგიერთ, მაგალითად „იოანე ნათლისმცემლის თავის მოკვეთა“ (1514) დაცულია ბაზელის ხელოვნების მუზეუმში. 

## სქოლიო
კატეგორია:შვეიცარიელი მხატვრები
კატეგორია:XV საუკუნის მხატვრები
კატეგორია:XVI საუკუნის მხატვრები